Supersejt: Fjernstyret Star Wars-robot

Der findes legetøj, og så findes der legetøj – og den fjernbetjente Star Wars-robot, BB-8 fra Sphero, har fået hele vores redaktion af granvoksne mænd på den anden ende. BB-8 kan ses i den kommende Star Wars-film, The Force Awakens, og robbotten her var en del af det nye Star Wars-legetøj, der blev præsenteret fredag, der i dagens anledning døbt Force Friday.

BB-8-robotten er et lille vidunder. Den kan fjernbetjenes over Bluetooth via en smartphone eller tablet – iOS eller Android – så den ruller lige derhen, hvor du vil have den. Den kan sættes til at “patruljere”, den kan sende augmedted reality-“hologrammer” og så kan den også reagere, når man taler til den. Se eksempler i videoen ovenfor.

Robotten er bygget af firmaet Sphero, der har leget med robot-bolde i flere år. Den seneste, Sphero Ollie, kom i handelen for et år siden. Ifølge rygterne har Disney-bossen Bob Iger selv vist Sphero billederne af BB-8 og tilbudt dem at lave robotten, baseret på Spheros teknologi. Disney investerede endda i firmaet, da Sphero takkede ja.

Ud over BB-8-robotten blev der bl.a. lanceret en flyvende drone, formet som Tusindårsfalken. Men mon ikke BB-8 vinder ræset mod juletræets skygge denne jul … ?

Prisen for BB-8 er 150 dollars – omkring tusinde danske kroner + moms og afgifter. Den kan bestilles hos sphero.com.

Supersejt: Fjernstyret Star Wars-robot